**Aula Magna** é xeralmente o maior e máis representativo Salón de Actos dunha Universidade.

Termo
-----

***Aula*** provén do latín *aula*, e á súa vez do grego dórico/ático *αὐλή* (*aulé*) referido a patios onde se celebraban cerimonias, e máis tarde clases lectivas; ***Magna*** provén do latín *magnus, magna* (grande) á súa vez da raíz indoeuropea \*meg- que derivou tamén no grego *mega* e o latín *magister* e *magisterium.*

En varios idiomas emprégase a locución tamén latina **Auditorium maximum**, por exemplo en polaco, romanés ou alemán. O Auditorium maximum na Schlossplatz en Berlín era a sala multiúsos do edificio do Consello de Estado da RDA. En Alemaña tamén é común a forma contraída **Audimax**. Con 1.749 prazas, a maior sala de conferencias de Alemaña é o Audimax da Universidade do Ruhr de Bochum.

Descrición
----------

A **Aula Magna** adoita ofrecer espazo para varios centos de persoas, ás veces incluso máis de 1.000 visitantes. A zona de descanso adoita estar disposta de forma ascendente e arqueada, o que debería garantir unha boa visión e unha acústica incluso desde os asentos máis afastados, semellante aos anfiteatros gregos; de feito nalgunhas universidades existe unha aula chamada anfiteatro para un ensino que require determinadas características (por exemplo hai anfiteatros de Anatomía, Veterinaria ou Xeoloxía). Nalgunhas universidades coinciden a Aula Magna e o anfiteatro.

Na Aula Magna teñen lugar grandes conferencias, festivais ou outros grandes eventos da universidade respectiva, a non ser que se dispoña dun auditorio separado. Por exemplo, as reunións plenarias dos empregados ou estudantes da universidade adoitan celebrarse na Aula Magna debido á esixencia de espazo. Ademais, hai - dependendo da universidade ou situación de edificación – a posibilidade de uso por terceiros.

Algúns destes auditorios teñen un valor excepcional. A Aula Magna da Universidade Central de Venezuela foi declarada Patrimonio da Humanidade no ano 2000, polas súas peculiaridades arquitectónicas, artísticas e acústicas.

* Aulas Magnas en varias universidades
* Aula Magna da Universidade de Economía e Empresa de VienaAula Magna da Universidade de Economía e Empresa de Viena
* Aula Magna / Audimax da Universidade de HamburgoAula Magna / Audimax da Universidade de Hamburgo
* Aula Magna da Universidade Central de Venezuela, en Caracas, proxectada por Alexander Calder.

Notas
-----

1. ↑  "Dicionario ; aula magna". *Real Academia Galega*. Consultado o 2022-06-04.
2. ↑  "Etimología: origen de la palabra aula". *Cursos Recomendados* (en castelán). 2014-11-26. Arquivado dende o orixinal o 03 de marzo de 2021. Consultado o 2022-06-04.
3. ↑  "Etimologia : aula;". *www.etimo.it*. Consultado o 2022-06-05.
4. ↑  "AULA". *Etimologías de Chile - Diccionario que explica el origen de las palabras* (en castelán). Consultado o 2022-06-05.
5. ↑  "MAGNO". *Etimologías de Chile - Diccionario que explica el origen de las palabras* (en castelán). Consultado o 2022-06-05.
6. ↑  "Auditorium Maximum ; Erasmus photo UJ". *erasmusu.com*. Consultado o 2022-06-05.
7. ↑  "Auditorium Maximum ; Cluj-Napoca, Romania ; Рepresentacions". *Operabase* (en romanés). Consultado o 2022-06-05.
8. ↑  "Auditorium Maximum ; Schlossplatz 1". *schlossplatz1.berlin* (en inglés). Consultado o 2022-06-05.
9. ↑  "Audimax - Wörterbuch Deutsch-Englisch - WordReference.com". *www.wordreference.com* (en alemán). Consultado o 2022-04-30.
10. ↑  "Aula Magna ; Universidade de Santiago de Compostela". *www.usc.es*. Consultado o 2022-06-05.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Aula Magna Modificar a ligazón no Wikidata*** |

* Salón de actos
* Universidade

### Ligazóns externas

* **Aula Magna** da Universidad Central de Venezuela
* **Aula Magna** da Universidad de La Habana
* **Aula Magna** da Universidad Autónoma de Santo Domingo